62022TO0104_INF
Üldkohtu presidendi 8. juuni 2022. aasta määrus – Ungari vs. komisjon
(kohtuasi T‑104/22 R)
Ajutiste meetmete kohaldamine – Dokumentidega tutvumine – Määrus (EÜ) nr 1049/2001 – Euroopa struktuuri- ja investeerimisfondid – Määrus (EL) nr 1303/2013 – Liikmesriigist pärit dokumendid – Täitmise peatamise taotlus – Fumus boni iuris – Kiireloomulisus – Huvide kaalumine
1.
Ajutiste meetmete kohaldamine – Täitmise peatamine – Ajutised meetmed – Kohaldamise tingimused – Fumus boni iuris – Põhimenetluses lahendatava hagi põhjendamiseks esitatud väidete prima facie kontrollimine – Väited, mis puudutavad määruses nr 1049/2001 üldsuse dokumentidega tutvumise õigusest ette nähtud erandi kohaldatavust ja lojaalse koostöö kohustuse rikkumist – Väited, mis ei ole esmapilgul põhjendamatud
(ELL artikkel 4; ELTL artiklid 278 ja 279; Euroopa Parlamendi ja nõukogu määrus nr 1049/2001, põhjendus 10 ning artikli 2 lõige 3, artikli 4 lõike 1 punkt a, samuti artiklid 2, 4 ja 5 ning määrus nr 1303/2013, põhjendus 10 ja artikkel 73)
(vt punktid 19, 20, 43–48, 50–52)
2.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Liikmesriigist pärit dokumendid – Liikmesriigi õigus taotleda institutsioonilt dokumentide avaldamata jätmist – Institutsiooni pädevus – Dokumentidega tutvumiseks loa andmisest keeldumise põhjendatuse kontrollimine nimetatud määruses ette nähtud erandeid arvestades – Ulatus – Põhjendamiskohustus
(Euroopa Parlamendi ja nõukogu määrus nr 1049/2001, artikli 4 lõiked 1–3 ja artikkel 5)
(vt punktid 33–37)
3.
Ajutiste meetmete kohaldamine – Täitmise peatamine – Ajutised meetmed – Kohaldamise tingimused – Kiireloomulisus – Oluline ja hüvitamatu kahju – Tõendamiskoormis – Komisjoni otsus, millega lubatakse osaliselt tutvuda liikmesriikide ametiasutustelt pärit dokumentidega – Võimatus taastada hiljem nende konfidentsiaalsus – Hõlmamine
(ELTL artiklid 278–279)
(vt punktid 54 ja 57–60)
Resolutsioon
1.
Peatada Euroopa Komisjoni 14. detsembri 2021. aasta otsuse, mis on vastu võetud Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele alusel ja mille ese on dokumentidega tutvumise kordustaotlus nr GESTDEM 2021/28, mille eesmärk on tagada Ungari ametiasutuste dokumentidega avalikult tutvumine, osas, milles selle otsusega lubatakse tutvuda nende ametiasutuste dokumentidega.
2.
Otsustada kohtukulude kandmine edaspidi.